
గతంలో ‘రుద్రమదేవి’ చిత్రానికి వినోదపు పన్ను మినహాయింపు ఇవ్వనందుకు ఆంధ్రప్రదేశ్  ప్రభుత్వాన్ని ప్రశ్నించిన దర్శకుడు గుణశేఖర్ మంగళవారం ప్రకటించిన నంది అవార్డులపై నిరసన గళం వినిపించారు. మహిళ సాధికారతను చాటి చెప్తూ స్వీయ దర్శకత్వంలో తను నిర్మించిన  ‘రుద్రమదేవి’ ఉత్తమ చిత్రంగా ఎందుకు ఎంపిక కాలేదని ఆయన ట్విట్టర్ వేదికగా ప్రశ్నించారు. కనీసం జ్యూరీ అవార్డుకు కూడా ఆ చిత్రం  నోచుకోలేదా అంటూ ఆయన ఆవేదన వ్యక్తం చేశారు. మర్చిపోయిన తెలుగు జాతి చరిత్రని వీడెవడో వెతికి సినిమా తీసి గుర్తుచేశాడు కనుక మళ్లీ అవార్డులిచ్చి  గుర్తు చేయడం ఎందుకనుకున్నారో తెలియడం లేదని వాపోయారు. ‘అటువంటి చిత్రాన్ని ప్రోత్సహిస్తే సమాజానికి తప్పుడు సంకేతాలు వెళ్తాయనుకున్నారా? అదే అయితే ‘రుద్రమదేవి’ చిత్రాన్ని నిర్మించినందుకు నన్ను క్షమించండి. పైగా ఇప్పుడు ప్రకటించిన మూడు సంవత్సరాల అవార్డుల విషయంలో ఎవరు ప్రశ్నించినా వాళ్లని మూడేళ్ల పాటు అవార్డులకి అనర్హులుగా ప్రకటిస్తామనడం ఎంతవరకూ సబబు?’ అని ఆయన నిలదీశారు. అసలు మనం ఏ దేశంలో ఉన్నామని  గుణశేఖర్ ప్రశ్నించారు.బన్నీ వాసు సెటైర్ ఇదిలా ఉంటే.. అల్లు అర్జున్కు ఉత్తమ క్యారెక్టర్ ఆర్టిస్ట్ కేటగిరీలో అవార్డును ప్రకటించడంపై కూడా  విమర్శలు వస్తున్నాయి. బన్నీకి సన్నిహితుడు, గీతా ఆర్ట్స్ సంస్థ సహనిర్మాత   బన్నీవాసు  నంది అవార్డుల ఎంపికపై సెటైర్లు వేశారు. ‘ఆంధ్రప్రదేశ్ స్టేట్ అవార్డును పొందాలంటే  టీడీపీ ప్రభుత్వం నుంచి మెగా హీరోలు యాక్టింగ్ స్కిల్స్ నేర్చుకోవాలి’ అని ఆయన ట్విట్టర్లో పోస్ట్ చేశారు.

gatamlo ‘rudramadevi’ chitraaniki vinodapu pannu minahaayimpu ivvananduku andhrapradesh  prabhutvaanni prasninchina darsakudu gunasekhar mangalavaaram prakatinchina nandi avaardulapai nirasana galam vinipinchaaru. mahila saadhikaaratanu chaati cheptuu sweeya darsakatvamlo tanu nirminchina  ‘rudramadevi’ uttama chitramgaa enduku empika kaaledani aayana twitter vedikagaa prasninchaaru. kaneesam juri avaarduku kuudaa aa chitram  nochukoleda antuu aayana aavedana vyaktam chesaru. marchipoyina telugu jaati charitrani veedevado vetiki sinima teesi gurtuchesadu kanuka malli avaardulichi  gurtu cheyadam endukanukunnaro teliyadam ledani vaapoyaaru. ‘atuvanti chitraanni prothsahiste samaajaaniki tappudu sanketaalu veltayanukunnara? adhe ayithe ‘rudramadevi’ chitraanni nirminchinanduku nannu kshaminchandi. paiga ippudu prakatinchina moodu samvatsaraala avaardula vishayamlo evaru prasninchinaa vaallani moodella paatu avaardulaki anarhulugaa prakatistaamanadam entavarakuu sababu?’ ani aayana niladeesaaru. asalu manam e desamlo unnaamani  gunasekhar prasninchaaru.bannee vaasu setair idila unte.. allu arjunku uttama carrector artist ketagireelo avaardunu prakatinchadampai kuudaa  vimarsalu vastunnaayi. banneeki sannihitudu, geetaa arts samstha sahanirmaata   bannivasu  nandi avaardula empikapai setairlu vaesaaru. ‘andhrapradesh state avaardunu pondalante  tdp prabhutvam nunchi mega heerolu acting skills nerchukovali’ ani aayana twitterlo post chesaru.